INTERfarma – ediția de toamnă – 20-25.10.2025

Societatea Studenților în Farmacie București , în parteneriat cu Universitatea de Medicină si Farmacie „Carol Davila” din București , prin Direcția Antreprenoriat Studențesc, Alumni, Activități Studențești, Proiecte și Programe, organizează în perioada 20-25 octombrie proiectul „INTERfarma – ediția de toamnă”.

INTERfarma este un proiect desfășurat sub egida Federației Asociațiilor Studenților Farmaciști din România (FASFR), dedicat tuturor studenților la Farmacie din țară și din Republica Moldova.Timp de o săptămână, participanții vor avea ocazia să experimenteze viața de student la Farmacie în inima capitalei!

Vor participa la cursuri și lucrări practice, vor descoperi atmosfera din cadrul Facultății de Farmacie a UMF „Carol Davila”, dar și farmecul orașului București printr-un program social interactiv și plin de surprize!

Fiecare ediție a proiectului aduce împreună tineri pasionați de farmacie, dornici să își împărtășească entuziasmul și să construiască legături care trec dincolo de sălile de curs.

Vă așteptăm!

Articolul INTERfarma – ediția de toamnă – 20-25.10.2025 apare prima dată în umfcd.