Mountain Trauma Seminar – 19-27.07.2025

Societatea Studențească de Chirurgie din România organizează, cu sprijinul Universității de Medicină și Farmacie „Carol Davila” din București , prin Direcția Antreprenoriat Studențesc, Alumni, Activități Studențești, Proiecte și Programe, activitatea extracurriculară „Mountain Trauma Seminar” – ediția a 17-a!

Desfășurat în perioada 19–27 iulie la Centrul Național de Pregătire Salvamont, Padina, proiectul oferă participanților ocazia să deprindă diverse noțiuni de prim-ajutor și management al traumatismelor .

Seminarul este realizat sub îndrumarea științifică a Dr. Şercan Kantar, medic rezident în Medicină de Urgență, și cu sprijinul:

Serviciului Public Salvamont–Salvaspeo Dâmbovița

SMURD Sibiu

De asemenea, participanții vor lua parte la drumeții concepute pentru:

dezvoltarea abilității de a interveni în situații limită

însușirea tehnicilor de supraviețuire

participarea la activități sociale și de team-building

Pentru mai multe informații privind activitatea SSCR:

Site-ul oficial SSCR: https://www.sscr.ro/

Facebook: https://www.facebook.com/sscrbucuresti

Instagram: @sscr.bucuresti

SSCR – Societatea Studențească de Chirurgie din România, cu sprijinul Universității de Medicină și Farmacie „Carol Davila” din București, prin Direcția Antreprenoriat Studențesc, Alumni, Activități Studențești, Proiecte și Programe, a organizat în perioada 19 – 27 iulie cea de-a XVII-a Ediție a evenimentului „Mountain Trauma Seminar”.

Într-un cadru montan spectaculos, la cabana Padina, studenți din toate colțurile țării au participat la activități coordonate de profesioniști din Salvamont Dâmbovița și SMURD Sibiu.
Programul a inclus activități intense și variate: drumeții, module de supraviețuire, astronomie, alpinism, escaladă și instruire „trauma life support” pentru toate nivelurile de pregătire.

Dorim să le mulțumim tuturor celor care au participat la acest proiect pentru entuziasmul de care au dat dovadă, sperăm că ați acumulat informații valoroase, experiențe relevante, prietenii noi și amintiri frumoase.

Vă așteptăm să participați și la proiectele viitoare!

Articolul Mountain Trauma Seminar – 19-27.07.2025 apare prima dată în umfcd.