Summer Dental Project – 17-24.08.2025

Liga Studenților la Medicină Dentară București, în parteneriat cu Universitatea de Medicină și Farmacie “Carol Davila” din București prin Direcția Antreprenoriat Studențesc, Alumni, Activități Studențești, Proiecte și Programe, va organiza tabăra Summer Dental Project, în perioada 17–24 august 2025, în Vama Veche.
Summer Dental Project transformă vara într-o experiență memorabilă pentru viitorii stomatologi. Este mai mult decât o tabără, fiind o călătorie la malul mării unde pasiunea pentru medicină dentară prinde viață prin activități practice, oameni extraordinari și momente de neuitat. Învățăm, râdem, explorăm și creștem împreună.
Participanții vor avea parte de 7⃣ zile pline de prezentări și workshopuri, activități ce le dezvoltă curiozitatea și competitivitatea.
Nu uita, îți poți chema toți prietenii care sunt studenți la stomatologie!

Liga Studenților la Medicină Dentară București, în parteneriat cu Universitatea de Medicină și Farmacie “Carol Davila” din București prin Direcția Antreprenoriat Studențesc, Alumni, Activități Studențești, Proiecte și Programe, a organizat tabăra Summer Dental Project, în perioada 17–24 august 2025, în Vama Veche.

Summer Dental Project a transformat vara pentru cei 4⃣0⃣ de participanți într-o experiență memorabilă pe malul mării. A fost mai mult decât o simplă tabără, fiind o călătorie unde pasiunea pentru medicină dentară prinde viață prin activități practice, oameni extraordinari și momente de neuitat.

Participanții au avut parte de 7⃣ zile pline de prezentări și workshopuri: Primul Meu Tratament Endodontic, Compozite pe Zona Posterioară, Lambouri și Suturi în Parodontologie.

Profilaxia pe Plajă, activitatea nelipsită din toate taberele, a ajuns la zeci de oameni, având scopul de a ridica gradul de conștientizare cu privire la toate vârstele asupra periajului dentar realizat corect.

Sperăm că săptămâna petrecută cu noi i-a ajutat să dobândească noi cunoștințe în domeniul stomatologiei prin intermediul congresului, dar și prietenii de neuitat.

Ne revedem anul viitor pe malul mării!

Articolul Summer Dental Project – 17-24.08.2025 apare prima dată în umfcd.