Școala de Vară – 28.07-01.08.2025

Universitatea de Medicină și Farmacie „Carol Davila” din București , prin Direcția Antreprenoriat Studențesc, Alumni, Activități Studențești, Proiecte și Programe, în parteneriat cu Societatea Studenților în Farmacie București , desfășoară în perioada 28 iulie – 1 august 2025, la Bușteni, cea de-a X-a ediție a proiectului de tradiție „Școala de Vară SSFB” .

Timp de câteva zile magice, studenții se vor bucura împreună de workshopuri interactive, traininguri utile, jocuri de echipă, activități în aer liber și multă voie bună . Totul într-un cadru de poveste, perfect pentru a începe o nouă aventură alături de oameni faini și pasionați.

În perioada 28 Iulie – 1 August 2025, Societatea Studenților în Farmacie București din cadrul Universității de Medicină și Farmacie „Carol Davila” din București a organizat cea de-a X-a ediție a proiectului „Școala de Vară” , desfășurată la Bușteni.

Timp de câteva zile, participanții au avut ocazia să se cunoască mai bine prin sesiuni de bonding, activități interactive și momente care au creat o comunitate unită și deschisă. Atmosfera prietenoasă și energia fiecăruia au transformat această ediție într-o experiență memorabilă.

Pe lângă activitățile recreative, programul a inclus sesiuni dedicate dezvoltării personale și profesionale și discuții pe teme de interes pentru studenți.

Mulțumim tuturor participanților care au făcut ca această ediție aniversară să fie una specială.
SSFB – împreună pentru comunitate, în fiecare zi!

Articolul Școala de Vară – 28.07-01.08.2025 apare prima dată în umfcd.